Die Lang Man Sonder Skaduwee – Antoinette Pienaar – WORDSWORTH BOOKS
Home / Afrikaans Nie-Fiksie / Die Lang Man Sonder Skaduwee – Antoinette Pienaar
Die Lang Man Sonder Skaduwee - Antoinette Pienaar quantity
SKU: 9781415209431 Categories: Afrikaans Nie-Fiksie, Book Reviews
As ’n mens in die Karoo bly, is die ewigheid om jou. Die pad waarop jy loop is “die lang man sonder skaduwee”. Tydloos. Die bekende kruiekenner Antoinette Pienaar en haar mentor, Oom Johannes, woon in die hartjie van die Karoo en bring hulle dae deur met kruie en stories en raaisels. Die leser is bevoorreg om, al kan ons nie self daardie tydlose bestaan voer nie, darem te deel in die rustigheid en heling van die natuur. Die boek se hoofstukke verteenwoordig die raaisels of stories waarmee “die oom” sy leerling onderrig en deur haar moeilike dae help. Só leer sy dat stories en raaisels met kruie saamspan om liggaam én siel te genees: “In die (vyftien jaar) wat ek as vakleerling van oom Johannes op Theefontein bly, het die natuur met sy landskap van skoonheid en intrige my binnelandskap omtower na ’n plek van fonteine, bossies, bome en berge.”
Be the first to review “Die Lang Man Sonder Skaduwee – Antoinette Pienaar” Cancel reply
Openbaring deur C. Johan Bakkes
Johan Bakkes se unieke styl van reisvertelling is altyd ‘n plesier om te lees. Sy tussen-ons-manne-aanslag sluit net soveel interessanthede soos dié van enige ander reisskrywer in; die verskil is dat ons nie eintlik kyk na die katedrale en kunswerke en snuisterye nie, maar wel na gewone mense in kroeë en nagklubs, en na die “-ste”plekke saam met die avonturiers. En nee, nagklubs en avontuur sluit mekaar nie noodwendig uit nie – hiervan is Johan en sy reisvriende lewende voorbeelde! Bakkes is deeglik bewus dat sy leefstyl van uiterstes die einde van sy lewe op aarde verhaas; die dood is elke dag ‘n tree (of ‘n paar kilometer) nader. Vandaar hierdie “Openbaring”. Hy het met volle oorgawe die koudste plek in die wêreld (Oimjakon, Siberië, mid-winter) en die warmste plek (Danakil in Ethiopië) besoek en belééf – wat het hy om daarvoor te wys? Sy openbaring hieroor word duidelik soos die bundel na sy einde snel …